Rattle That Lock

**Rattle That Lock** je štvrtým sólovým albumom gitaristu a speváka skupiny Pink Floyd, Davida Gilmoura. Vydaný bol 18. septembra 2015. Po vydaní albumu sa David vybral na turné podporujúce predaj albumu, *[[Rattle That Lock Tour]].*

Autorom umeleckého návrhu dizajnu obalu projektu Dave Stansbie. Manažment grafickej úpravy je v réžii Aubreyho Powella, ktorý od roku 1967 ako zakladateľ spolu so Stormom Thorgersonom cez grafické štúdio Hipgnosis pracoval na väčšine grafických návrhov k projektom skupiny Pink Floyd.

## Nahrávanie
Album bol nahraný z väčšej časti v Davidových nahrávacích štúdiách, hlavne v Medina Studio a hausbóte Astórii. Takouto istou kombináciou štúdií bol nahraný aj posledný štúdiový album skupiny Pink Floyd, The Endless River. Mastering nahrávania sa konal v Astórii, vinylovú verziu mal na starosti James Guthrie. Koproducent albumu, Phil Manzanera odhaduje, že materiál na nahrávanie albumu *Rattle That Lock* sa pripravoval počas posledných piatich rokov, no jedna pasáž zahraná na klavír vznikla v Gilmourovej obývačke pred 18&nbsp;rokmi. Orchestrálne časti boli nahrané v AIR Studios v Londýne a chorálové zbory sa nahrávali v jednom kostole, ktorý sa nachádza na juhu Londýna.

Pre titulnú skladbu Rattle That Lock získal Gilmour inšpiráciu na vlakovej stanici vo Francúzsku. Pri ohlasovaní príchodov vlakov sa zo staničného rozhlasu pravidelne ohlasovala krátka 4 - notová melódia, ktorú zložil Michaël Boumendil. Očividne očarila Davida Gilmoura, ktorý si ju následne na stanici Aix-en-Provence nahral na svoj iPhone. Potom ako mal Boumendil od Gilmoura v telefóne správu, nereagoval na ňu, lebo si myslel že ide o vtip. Autorkou veľkej časti textov albumu je súčasná Gilmourova manželka, Polly Samson. Ich námetom je druhá kniha Miltonovej poémy Stratený raj.

Pri výrobe tohto albumu debutoval aj Gilmourov syn, Gabriel, ktorý v nahrávke „In Any Tongue“ hrá na klavír.

## Balenie
### Edície
#### Štandardná edícia
* CD - CD s 22 stranovou knižkou
* 180 g vinylová platňa, ktorá obsahuje 16-stranovú farebnú knižku a povolenie si stiahnuť digitálny album

#### Deluxe edícia
* Album na CD
* Album na DVD alebo Blu-ray Disc v 5.1 kanálovom mixe a veľmi kvalitnom stereu
** Disky sú vo farebných púzdrach, ktoré robia deluxe edíciu ešte výnimočnejšiu
* 4 „Barn Jams“, doteraz nepublikované nahrávacie sedenia z roku 2007, na ktorých účinkuje aj Richard Wright
* 4 dokumentárne filmy
* 2 hudobné videá
* 4 skladby, ktoré nie sú na albume
* 32-stranová kniha s textami a fotografiami
* 48-stranový druhý diel knihy *Paradise Lost* od Johna Miltona
* obojstranný väčší plagát
* *Le Chat Noir jazz club* pohľadnica v obálke, na ktorej je dievča v žltých šatách: „The Girl in the Yellow Dress“
* brnkadlo Davida Gilmoura

#### Digitálna edícia
Digitálne stiahnutie albumu v mp3 formáte bude možné stiahnuť z iTunes a Amazon.

Digitálne edície sú:
* Štandardná digitálna edícia: *Rattle That Lock* album a digitálna knižnica
* Deluxe digitálna edícia: album, digitálna knižnica plus
** 4 skladby, ktoré nie sú na albume
** 4 „Barn Jams“
** 2 hudobné videá

## Uvedenie na trh
Prvý singel k albumu bola titulná nahrávka „Rattle That Lock“. Dňa 17. júla 2015 ho premierovalo rádio BBC Radio 2. Následne bol dostupný k digitálnemu stiahnutiu na rôznych internetových stránkach.

## Koncertné turné
*[[Rattle That Lock Tour]]* začalo 12. septembra 2015 v chorvátskom meste Pula a končí 30. septembraa 2016 v Londýne. Turné bude prebiehať hlavne v rímskych amfiteátroch vrátane toho v Pompejoch (kde so skupinou Pink Floyd nahrali Pink Floyd: Live at Pompeii). Je rozdelené na štyri časti: dve európske, Južnú a Severnú Ameriku. Okrem amfiteátrov David navštívi aj Royal Albert Hall v Londýne, Zámok Hof vo Viedni a podobné výnimočné miesta.

## Zoznam skladieb

## Výroba albumu
*Súčasné informácie o nahrávaní pochádzajú z elektronických informácií k publikovanému singlu „Rattle That Lock“.* 
* David Gilmour – gitara, spev (okrem 1, 7, 10), klávesy (okrem 8), piano (1, 3, 4, 5), SNCF (2), Hammond organ (2, 5, 9), basgitara (5, 6, 7, 10), basharmonika (7), elektrické piano (9, 10)
* Gabriel Gilmour - klavír (6)
* Steve DiStanislao – bicie nástroje (2, 3, 5, 7, 9), perkusie (2, 3, 7), vokály (2)
* Guy Pratt - basová gitara (2, 9)
* Phil Manzanera - Hammond organ (2, 3), klávesové nástroje (2, 3, 6), akustická gitara (3, 9)
* Andy Newmark - bicie nástroje (5, 6, 10)
* Danny Cummings - perkusie (3, 4, 5, 7, 10)
* Damon Iddins - akordeón (3)
* David Crosby - vokály (4)
* Graham Nash - vokály (4)
* Jools Holland - klavír (8)
* Rado Klose - gitara (8)
* Robert Wyatt - kornet (8)
* Chris Laurence - kontrabas (8)
* Mica Paris – vokály (2, 9)
* Louise Marshall – vokály (2, 9)
* The Liberty Choir - zbor (2)
* Zbigniew Preisner - orchestrálne aranžmány (1, 3, 5, 6, 9, 10)
* Michaël Boumendil - pôvodné SNCF oznámenie (2)
* Richard Wright - hlas (4)
;Barn Jam obsadenie
;* David Gilmour - gitara
;* Richard Wright - klávesové nástroje
;* Guy Pratt - basová gitara
;* Steve DiStanislao - bicie nástroje

## Umiestnenia

## Certifikáty

## Referencie

Kategória:Albumy Davida Gilmoura
Kategória:Hudobné albumy z 2015